CELEX: 52021PC0594
Language: da
Date: 2021-09-23
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til ændringen af afgørelsen om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen

EUROPA-KOMMISSIONEN
            Bruxelles, den 23.9.2021
            COM(2021) 594 final
            2021/0304(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til ændringen af afgørelsen om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen 
            
               
         
         
            
               BEGRUNDELSE
            
            
               1.Forslagets genstand
            
            
               Kommissionen foreslår, at Rådet fastlægger den holdning, der skal indtages på Unionens vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"), til Det Blandede Udvalgs afgørelse om ændring af afgørelse nr. 7/2021 om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen.
            
            
               2.Baggrund for forslaget
            
            
               2.1.Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
            
            
               Ved udtrædelsesaftalen fastsættes ordningerne for Det Forenede Kongeriges velordnede udtræden af Unionen og Euratom. Udtrædelsesaftalen trådte i kraft den 1. februar 2020.
            
            
               2.2.Det Blandede Udvalg
            
            
               Det Blandede Udvalg, der er nedsat i henhold til udtrædelsesaftalens artikel 164, stk. 1, består af repræsentanter for Unionen og Det Forenede Kongerige. Formandskabet varetages i fællesskab af Unionen og Det Forenede Kongerige. I bilag VIII til udtrædelsesaftalen fastsættes forretningsordenen for Det Blandede Udvalg. Det Blandede Udvalg træder sammen mindst én gang om året eller på Unionens eller Det Forenede Kongeriges anmodning og fastsætter sin mødekalender og sin dagsorden efter fælles overenskomst. 
            
            
               Det Blandede Udvalgs opgaver er fastlagt i udtrædelsesaftalens artikel 164 og består primært i:
            
            
               ·at føre tilsyn med gennemførelsen og anvendelsen af aftalen direkte eller gennem det arbejde, der varetages af specialudvalgene, som rapporterer til det
            
            
               ·at vedtage afgørelser og fremsætte henstillinger, bl.a. ændringer til aftalen i de tilfælde, der er fastsat i denne
            
            
               ·at forhindre de problemer og bilægge de tvister, der eventuelt kan opstå med hensyn til fortolkningen og anvendelsen af denne aftale.
            
            
               2.3.Den påtænkte retsakt, der skal vedtages af Den Blandede Udvalg 
            
            
               I overensstemmelse med udtrædelsesaftalens artikel 171, stk. 1, udarbejdede Det Blandede Udvalg ved overgangsperiodens udløb en liste over 25 personer, der havde vilje og evne til at fungere som medlemmer af et voldgiftspanel. I henhold til sidste punktum i artikel 171, stk. 1, sikrer Det Blandede Udvalg, at listen til enhver tid overholder de specifikke krav, der er fastsat i udtrædelsesaftalen.
            
            
               Formålet med den påtænkte afgørelse er at ajourføre listen, idet en af voldgiftsmændene på listen som følge af sin udnævnelse til medlem af en EU-institution ikke længere overholder de krav, der er fastsat i udtrædelsesaftalens artikel 171, stk. 2.
            
            
               Den påtænkte afgørelse får bindende virkning for parterne i henhold til udtrædelsesaftalens artikel 166, stk. 2. I overensstemmelse med forretningsordenens regel 9 skal afgørelser vedtaget af Det Blandede Udvalg angive datoen for deres ikrafttræden.
            
            
               3.Den holdning, der skal indtages på Unionens vegne
            
            
               Det Blandede Udvalg udarbejdede i henhold til udtrædelsesaftalen en liste over voldgiftsmænd i tilfælde af en tvist om fortolkningen af udtrædelsesaftalen, som fik virkning den 1. januar 2021. 
            
            
               Listen omfatter fem personer, som Unionen og Det Forenede Kongerige i fællesskab har foreslået til at fungere som formand for voldgiftspanelet. Listen omfatter derudover 20 personer, der fungerer som ordinære medlemmer af voldgiftspanelet, heraf 10 der er opstillet af Unionen, og 10, der er opstillet af Det Forenede Kongerige.
            
         
         
            
               En person på Unionens liste af i alt 10 medlemmer af voldgiftspanelet er blevet udnævnt til generaladvokat ved Domstolen pr. 7. oktober 2021. I overensstemmelse med udtrædelsesaftalens artikel 171, stk. 2, må listen ikke omfatte personer, som er medlemmer af eller tjenestemænd eller øvrige ansatte i Unionens institutioner, og skal derfor ændres.
            
            
               I bilag II til Rådets afgørelse (EU) 2020/2232 af 22. december 2020 er der opstillet en reserveliste over kandidater, der har vilje og evne til at fungere som EU-medlemmer af et voldgiftspanel i henhold til udtrædelsesaftalen, og som kan kontaktes efter behov, når Det Blandede Udvalg skal ajourføre listen over de 25 personer i henhold til sidste punktum i artikel 171, stk. 1. 
            
            
               Unionens holdning bør derfor være at støtte Det Blandede Udvalgs vedtagelse af en afgørelse om ændring af dets afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, idet den person, der ikke længere overholder kravet til at fungere som voldgiftsmand, erstattes af en kandidat fra reservelisten.
            
            
               4.Retsgrundlag
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Den afgørelse, som Det Blandede Udvalg skal vedtage, udgør en holdning, der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger. Den påtænkte retsakt får bindende virkning for parternes lovgivning i henhold til aftalens artikel 166, stk. 2.
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               Formålet med og indholdet af den påtænkte retsakt er at fastlægge Unionens holdning til listen over personer, der har vilje og evne til at fungere som medlemmer af voldgiftspaneler i henhold til udtrædelsesaftalen. Indgåelsen af aftalen var baseret på artikel 50, stk. 2, i traktaten om Den Europæiske Union. 
            
            
               Retsgrundlaget for den foreslåede afgørelse bør derfor være artikel 50, stk. 2, i traktaten om Den Europæiske Union sammenholdt med artikel 218, stk. 9, i TEUF. 
            
            
               5.Offentliggørelse af den påtænkte retsakt
            
            
               Da formålet med Det Blandede Udvalgs afgørelse er at ændre listen over personer, der har vilje og evne til at fungere som medlemmer af voldgiftspaneler i henhold til udtrædelsesaftalen, bør Det Blandede Udvalgs afgørelse offentliggøres i Den Europæiske Unions Tidende efter vedtagelsen.
            
            
               2021/0304 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til ændringen af afgørelsen om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen 
               
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Union, særlig artikel 50, stk. 2, 
            
            
               under henvisning til traktaten om Den Europæiske Unions funktionsmåde, særlig artikel 218, stk. 9,
            
            
               under henvisning til forslag fra Europa-Kommissionen, og
            
         
         
            
               ud fra følgende betragtninger:
            
            
               (1)Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen") blev indgået ved Rådets afgørelse (EU) 2020/135
                  1
                og trådte i kraft den 1. februar 2020.
            
            
               (2)I henhold til udtrædelsesaftalens artikel 171, stk. 1, fastsatte Det Blandede Udvalg ved overgangsperiodens udløb som fastsat i udtrædelsesaftalen en liste over 25 personer, der har vilje og evne til at fungere som medlemmer af et voldgiftspanel. Det Blandede Udvalg skal sikre, at listen til enhver tid overholder kravene.
            
            
               (3)I medfør af artikel 171, stk. 2, i udtrædelsesaftalen må listen ikke omfatte personer, som er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
            
            
               (4)En af personerne på listen over personer foreslået af Unionen er blevet udnævnt til generaladvokat ved Domstolen og overholder derfor ikke længere kravene til at fungere som voldgiftsmand i henhold til udtrædelsesaftalen. 
            
            
               (5)Denne person skal derfor erstattes med en kandidat fra reservelisten over kandidater, der har vilje og evne til at fungere som EU-medlemmer af et voldgiftspanel i henhold til udtrædelsesaftalen, som opstillet i bilag II til Rådets afgørelse (EU) 2020/2232 af 22. december 2020. 
            
            
               (6)Den holdning, der skal indtages på Unionens vegne i Det Blandede Udvalg, bør fastlægges —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Det Blandede Udvalg, der er nedsat ved udtrædelsesaftalens artikel 164, stk. 1, til ændringen af listen over 25 personer, der har vilje og evne til at fungere som medlemmer af et voldgiftspanel i henhold til udtrædelsesaftalen, baseres på det udkast til afgørelse fra Det Blandede Udvalg, der er knyttet til nærværende afgørelse.
            
            
               Artikel 2 
            
            
               Det Blandede Udvalgs afgørelse offentliggøres i Den Europæiske Unions Tidende. 
            
            
               Artikel 3
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 23.9.2021
            COM(2021) 594 final
            BILAG
            til
            Forlsag til Rådets afgørelse
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til ændringen af afgørelsen om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen
            
               
         
         
            
               BILAG
            
            
               AFGØRELSE nr. […]/2021 VEDTAGET AF DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB
            
            
               af …
            
            
               om ændring af afgørelse nr. 7/2020 om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen
            
            
               DET BLANDEDE UDVALG HAR —
            
            
               under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
                  1
                ("udtrædelsesaftalen"), særlig artikel 171, stk. 1 og 2, og
            
            
               ud fra følgende betragtninger:
            
            
               (1)I henhold til udtrædelsesaftalens artikel 171, stk. 1, fastsatte Det Blandede Udvalg ved overgangsperiodens udløb som fastsat i udtrædelsesaftalen en liste over 20 personer, der har vilje og evne til at fungere som ordinære medlemmer af et voldgiftspanel. Det Blandede Udvalg skal sikre, at listen til enhver tid overholder kravene.
            
            
               (2)I medfør af artikel 171, stk. 2, i udtrædelsesaftalen må listen ikke omfatte personer, som er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
            
            
               (3)En af personerne på listen over personer foreslået af Unionen er blevet udnævnt til medlem af en EU-institution og overholder derfor ikke længere kravene til at fungere som voldgiftsmand i henhold til udtrædelsesaftalen. 
            
            
               (4)Denne person skal derfor erstattes —
            
            
               VEDTAGET DENNE AFGØRELSE:
            
            
               Artikel 1
            
            
               På listen over ordinære EU-medlemmer af det i udtrædelsesaftalen omhandlede voldgiftspanel som opstillet i bilag I til Det Blandede Udvalgs afgørelse nr. 7/2020 foretages følgende ændring:
            
            
               Tamara ĆAPETA erstattes af Ezio PERILLO. 
            
            
               Artikel 2
            
            
               Denne afgørelse træder i kraft dagen efter vedtagelsen.
            
            
               Udfærdiget i [...], den [...].
            
            
               På Det Blandede Udvalgs vegne
            
         
         
            
               Formænd
            
         
         
            
                  
                     (1)
                  
                  
                     
                         
                              
                        
                           EUT L 29 af 31.1.2020, s. 7.